*LevEnerg, s.r.o.*

 *Zapísaná v Obchodnom registri Okresného súdu Nitra, Odd.: Sro, vložka č. 24 229/N*

 *Levice*

***PREVÁDZKOVÝ PORIADOK***

***prevádzkovateľa distribučnej sústavy***

***LevEnerg, s.r.o.***

***Schválený Rozhodnutím Úradu pre reguláciu sieťových odvetví***

*Číslo rozhodnutia : 0206/2012/E-PP zo dňa 19. 7. 2012*

*Číslo spisu : 2412-2012-BA*

*Prevádzkovateľ :* ***LevEnerg, s.r.o.***

 *Nám. Šoltésovej 14 934 01 Levice*

*Zapísaná v Obchodnom registri Okresného súdu Nitra, Odd.: Sro, vložka č. 24 229/N*

*IČO :* ***44 631 421***

*Číslo povolenia :* ***2009E 0361 – 3.zmena***

##### Levice, júl 2012

**Prevádzkový poriadok**

**prevádzkovateľa miestnej distribučnej sústavy**

**spoločnosti LevEnerg, s.r.o., Nám.Šoltésovej 14, 934 01 Levice**

**Obsah:**

[1. ÚVODNÉ USTANOVENIA 4](#_Toc233010195)

[2. ZÁKLADNÉ POJMY 5](#_Toc233010196)

[3. ZOZNAM POUŽITÝCH SKRATIEK 6](#_Toc233010197)

[4. ZMLUVY 7](#_Toc233010198)

[4.1 Zmluva o pripojení do distribučnej sústavy 7](#_Toc233010199)

[4.1.1 Predmet zmluvy o pripojení do distribučnej sústavy 7](#_Toc233010200)

[4.1.2 Náležitosti zmluvy o pripojení do distribučnej sústavy 7](#_Toc233010201)

[4.2 Zmluva o distribúcii elektriny a prístupe do distribučnej sústavy 8](#_Toc233010202)

[4.2.1 Predmet zmluvy o distribúcii elektriny a prístupe do distribučnej sústavy 8](#_Toc233010203)

[4.2.2 Náležitosti zmluvy o distribúcii elektriny a prístupe do distribučnej sústavy 8](#_Toc233010204)

[4.3 Zmluva o dodávke a distribúcii elektriny a prístupe do distribučnej sústavy 8](#_Toc233010205)

[4.3.1 Predmet zmluvy o dodávke a distribúcii elektriny a prístupe do distribučnej sústavy 8](#_Toc233010206)

[4.3.2 Náležitosti zmluvy o dodávke a distribúcii elektriny a prístupe do distribučnej sústavy 8](#_Toc233010207)

[4.4 Zmluva o distribúcii elektriny – rámcová distribučná zmluva 9](#_Toc233010208)

[4.4.1 Predmet zmluvy o distribúcii elektriny – rámcovej distribučnej zmluvy 9](#_Toc233010209)

[4.4.2 Náležitosti zmluvy o distribúcii – rámcovej distribučnej zmluvy 9](#_Toc233010210)

[5. obchodné podmienky 10](#_Toc233010211)

[5.1. Obchodné podmienky k zmluve o pripojení do distribučnej sústavy 10](#_Toc233010212)

[5.2 Obchodné podmienky k zmluve o distribúcii elektriny a prístupe do distribučnej sústavy 10](#_Toc233010213)

[6. zmena dodávateľa elektriny a zmena bilančnej skupiny 10](#_Toc233010214)

[7. typové diagramy odberu 2](#_Toc233010215)

[7.1 Všeobecne 2](#_Toc233010216)

[7.2 Spôsob tvorby typových diagramov odberu 2](#_Toc233010217)

[7.3 Podmienky a metodika priraďovania typových diagramov odberu 2](#_Toc233010218)

[7.4 Spôsob aplikácie TDO 2](#_Toc233010219)

[8. odpočty a výmena dát 2](#_Toc233010220)

[obchodné podmienky k zmluve o pripojení 2](#_Toc233010221)

[do distribučnej sústavy 2](#_Toc233010222)

[1. Práva a povinnosti zmluvných strán 2](#_Toc233010223)

[2. Pripojovací poplatok 2](#_Toc233010224)

[3. Postupy a termíny pri pripojovaní do DS 2](#_Toc233010225)

[obchodné podmienky k zmluve o distribúcii elektriny a prístupe do distribučnej sústavy 20](#_Toc233010226)

[1. Všeobecné ustanovenia 20](#_Toc233010227)

[2. Práva a povinnosti zmluvných strán 21](#_Toc233010228)

[3. Meranie spotreby elektriny a odpočet spotreby 2](#_Toc233010229)

[4. Faktúrovanie a platenie 2](#_Toc233010230)

[5. Reklamácie 2](#_Toc233010231)

[6. Obmedzenie a prerušenie distribúcie 2](#_Toc233010232)

[7. Ukončenie a zánik zmluvy 2](#_Toc233010233)

[obchodné podmienky k zmluve o dodávke a distribúcii elektriny a prístupe do distribučnej sústavy 2](#_Toc233010234)

[1. Všeobecné ustanovenia 2](#_Toc233010235)

[2. Práva a povinnosti zmluvných strán 2](#_Toc233010236)

[3. Meranie spotreby elektriny a odpočet spotreby 2](#_Toc233010237)

[4. Faktúrovanie a platenie 2](#_Toc233010238)

[5. Reklamácie 2](#_Toc233010239)

[6. Obmedzenie a prerušenie distribúcie 2](#_Toc233010240)

[7. Ukončenie a zánik zmluvy 2](#_Toc233010241)

[Reklamačný poriadok 30](#_Toc233010242)

[1. Definícia a predmet reklamácie 31](#_Toc233010243)

[2. Spôsob reklamácie 31](#_Toc233010244)

[3. Postup pri vybavovaní reklamácie a lehoty 31](#_Toc233010245)

#

# 1. ÚVODNÉ USTANOVENIA

1. Prevádzkový poriadok **LevEnerg, s.r.o.** so sídlom Nám.Šoltésovej 14. 934 01 Levice, IČO 44 631 421 (ďalej len „PPDS“), ako prevádzkovateľa distribučnej sústavy (ďalej len „PDS“) bol vypracovaný na základe § 12a ods.6 zákona číslo 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov (ďalej len „zákon o regulácii“) a jeho schválením Úradom pre reguláciu sieťových odvetví (ďalej len „úrad“) sa stáva záväzným pre účastníkov trhu s elektrinou.
2. Poslaním PPDS je transparentným spôsobom poskytnúť všetkým užívateľom DS zásady, pravidlá pôsobnosti PDS v oblasti poskytovania služieb všetkým účastníkom trhu s elektrinou využívajúcich dotknutú DS.
3. Pojmy používané v tomto PPDS sú používané a vykladané v súlade so zákonom č. 656/2004 Z. z. o energetike a o zmene niektorých zákonov v znení neskorších predpisov (ďalej len „zákon o energetike“), zákonom č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a s ostatnými právnymi predpismi vydanými na ich základe.
4. PDS je povinný pri výkone svojej činnosti dodržiavať tento PPDS.
5. Tento PPDS, vrátane jeho príloh, možno meniť a dopĺňať iba formou návrhov zmien a doplnkov schválených úradom.
6. Tento PPDS nadobúda účinnosť dňom právoplatnosti rozhodnutia o jeho schválení.**2. ZÁKLADNÉ POJMY**
	* + 1. **Rámcová distribučná zmluva** - zmluva o distribúcii elektriny uzatvorená medzi prevádzkovateľom distribučnej sústavy a dodávateľom elektriny, na ktorej základe sa prevádzkovateľ distribučnej sústavy zaväzuje poskytovať distribúciu elektriny a regulované služby prevádzkovateľa distribučnej sústavy do odberných miest zásobovaných dodávateľom elektriny na časti vymedzeného územia prevádzkovateľa distribučnej sústavy vrátane ostatných regulovaných služieb.
			2. **Zmluva o združenej dodávke elektriny** - zmluva uzatvorená medzi dodávateľom elektriny a oprávneným odberateľom, na ktorej základe sa dodávateľ elektriny zaväzuje zabezpečiť distribúciu a dodávku elektriny do odberného miesta oprávneného odberateľa vrátane ostatných regulovaných služieb a prevziať zodpovednosť za odchýlku oprávneného odberateľa.
			3. **Maximálna rezervovaná kapacita** - maximálna hodnota výkonu, ktorý je technicky možné odoberať zo sústavy; na napäťovej úrovni **vvn a vn** je maximálnou rezervovanou kapacitou hodnota štvrťhodinového výkonu dohodnutá v zmluve o pripojení do sústavy a určená v pripojovacích podmienkach a na napäťovej úrovni **nn** sa hodnota maximálnej rezervovanej kapacity rovná hodnote rezervovanej kapacity, určenej menovitou hodnotou hlavného ističa v ampéroch; pre odberné miesta na napäťovej úrovni nízkeho napätia vybavené určeným meradlom s meraním štvrťhodinového činného výkonu s mesačným odpočtom môže byť rezervovaná kapacita zmluvne dojednaná a môže byť nižšia, ako je hodnota kapacity zodpovedajúca amperickej hodnote hlavného ističa.
			4. **Rezervovaná kapacita** – dohodnutá hodnota štvrťhodinového výkonu, ktorý zabezpečuje pre odberateľa elektriny PDS na základe platnej zmluvy o distribúcii elektriny, rámcovej distribučnej zmluvy alebo zmluvy o združenej dodávke elektriny. Rezervovaná kapacita nemôže prekročiť hodnotu maximálnej rezervovanej kapacity. Rezervovaná kapacita na úrovni **nn** je stanovená amperickou hodnotou ističa pred určeným meradlom, alebo prepočítaná výkonová [kW] hodnota rezervovanej kapacity na prúd v ampéroch,ak sa v zmluve o pripojení nedohodne inak.
			5. **Proces zmeny dodávateľa elektriny** – proces, upravujúci presnú postupnosť krokov v priebehu zmeny dodávateľa elektriny, ako aj spôsob výmeny informácií medzi jednotlivými účastníkmi trhu s elektrinou vznikajúci napríklad pri prihlasovaní alebo odhlasovaní odberných miest u PDS (bližšie viď bod 6 tohto PPDS).
			6. **Rozhodujúci deň (zmeny) - deň**, v ktorom dochádza k priradeniu odberného miesta do bilančnej skupiny nového dodávateľa elektriny - zavŕšenie procesu zmeny dodávateľa elektriny.
			7. **Pripojenie do sústavy** - fyzické pripojenie elektroenergetického zariadenia alebo odberného elektrického zariadenia do sústavy.
			8. **Dodávateľ poslednej inštancie** - držiteľ povolenia na dodávku elektriny, ktorý dodáva elektrinu koncovým odberateľom elektriny, ktorého rozhodnutím určí Úrad pre reguláciu sieťových odvetví.
			9. **Univerzálna služba** - služba pre domácnosti a malé podniky, ktorú poskytuje dodávateľ elektriny alebo plynu na základe zmluvy o dodávke elektriny alebo plynu, a ktorá zahŕňa súčasne distribúciu elektriny a dodávku elektriny alebo distribúciu plynu a dodávku plynu a prevzatie zodpovednosti za odchýlku.
			10. **Prevádzkovateľ distribučnej sústavy** - právnická osoba, ktorá má povolenie na distribúciu elektriny na časti vymedzeného územia.
			11. **Koncový odberateľ elektriny** - odberateľ elektriny v domácnosti alebo odberateľ elektriny mimo domácnosti, ktorý nakupuje elektrinu pre vlastnú spotrebu.
			12. **Odchýlka účastníka trhu s elektrinou** - odchýlka, ktorá vznikla v určitom časovom úseku ako rozdiel medzi zmluvne dohodnutým množstvom elektriny a skutočne dodaným alebo odobratým množstvom elektriny v reálnom čase.
			13. **Subjekt zúčtovania** - účastník trhu s elektrinou, ktorý si zvolil režim vlastnej zodpovednosti za odchýlku a uzatvoril so zúčtovateľom odchýlok zmluvu o zúčtovaní odchýlok.
			14. **Užívateľ sústavy** - osoba, ktorá elektrinu dodáva alebo elektrinu odoberá prostredníctvom prenosovej sústavy alebo distribučnej sústavy alebo má s  prevádzkovateľom prenosovej sústavy alebo distribučnej sústavy zmluvný vzťah.
			15. **Regionálna distribučná sústava** - distribučná sústava, do ktorej je pripojených viac ako 100 000 odberných miest.
			16. **Miestna distribučná sústava** - distribučná sústava, do ktorej je pripojených najviac 100 000 odberných miest.

18. **Bilančná skupina** - skupina účastníkov trhu s elektrinou a ich odberné miesta, za ktorú prevzal zodpovednosť za odchýlku jeden spoločný subjekt zúčtovania; označuje sa identifikačným číslom bilančnej skupiny.

19. **Lokálnym vydavateľom identifikačných čísiel** prevádzkovateľ prenosovej sústavy, ktorý je na vymedzenom území poverený Európskou sieťou prevádzkovateľov prenosových sústav (ďalej len „združenie prevádzkovateľov“) prideľovať a evidovať identifikačné čísla subjektov zúčtovania a bilančných skupín v súlade so štandardom združenia prevádzkovateľov; lokálny vydavateľ identifikačných čísiel určuje postup pri určovaní identifikačných čísiel odberných miest v súlade so štandardom združenia prevádzkovateľov, ktoré prideľujú a evidujú prevádzkovatelia sústav.

# 3. ZOZNAM POUŽITÝCH SKRATIEK

DS - distribučná sústava

RDS - regionálna distribučná sústava

MDS - miestna distribučná sústava

PDS - prevádzkovateľ distribučnej sústavy

PPDS - prevádzkový poriadok distribučnej sústavy

OP - obchodné podmienky

ÚRSO - Úrad pre reguláciu sieťových odvetví

STN - Slovenské technické normy

MTP - meracie transformátory prúdu

MTN - meracie transformátory napätia

VVN - veľmi vysoké napätie

VN - vysoké napätie

NN - nízke napätie

PRM - priebehové meranie

BS - bilančná skupina

SHMÚ - Slovenský hydrometeorologický ústav

TDO - typové diagramy odberu

# 4. ZMLUVY

Distribúciu elektriny zabezpečuje prevádzkovateľ distribučnej sústavy na základe zmluvy o distribúcii elektriny a prístupe do distribučnej sústavy uzatvorenej s užívateľom sústavy alebo na základe rámcovej distribučnej zmluvy uzavretej s dodávateľom elektriny. Na každé odberné miesto sa uzatvára iba jedna zmluva o distribúcii elektriny a prístupe do distribučnej sústavy.

Žiadosť o uzatvorenie zmluvy o distribúcii a prístupe do distribučnej sústavy príslušnému prevádzkovateľovi distribučnej sústavy musí byť doručená najmenej 14 pracovných dní pred začatím distribúcie elektriny do odberného miesta užívateľa sústavy; inak prevádzkovateľ môže odmietnuť distribúciu elektriny.

Pre účastníka trhu s elektrinou, ktorý má uzatvorenú zmluvu o distribúcii a prístupe do distribučnej sústavy, sú platby súvisiace s prenosom elektriny súčasťou ceny za distribúciu elektriny.

Distribúciu elektriny zabezpečuje prevádzkovateľ distribučnej sústavy na základe zmluvy o distribúcii elektriny a prístupe do distribučnej sústavy9) uzatvorenej s užívateľom sústavy alebo na základe rámcovej distribučnej zmluvy uzavretej s dodávateľom elektriny. Na každé odberné miesto sa uzatvára iba jedna zmluva o distribúcii elektriny a prístupe do distribučnej sústavy.

Dodávka elektriny odberateľovi elektriny sa uskutočňuje na základe zmluvy o dodávke elektriny alebo na základe zmluvy o združenej dodávke elektriny.

Ak je zmluva o dodávke elektriny alebo zmluva o združenej dodávke elektriny uzatvorená na neurčitý čas, výpovedná lehota je dva mesiace a začína plynúť od prvého dňa kalendárneho mesiaca nasledujúceho po doručení písomnej výpovede a skončí sa uplynutím posledného dňa príslušného kalendárneho mesiaca.

PDS používa pri výkone svojej činnosti najmä nasledovné zmluvy:

* zmluva o pripojení do distribučnej sústavy,
* zmluva o distribúcii elektriny a prístupe do distribučnej sústavy,
* zmluva o združenej dodávke elektriny,
* rámcová distribučná zmluva.

## 4.1 Zmluva o pripojení do distribučnej sústavy

### 4.1.1 Predmet zmluvy o pripojení do distribučnej sústavy

Zmluvou o pripojení do distribučnej sústavy sa zaväzuje PDS pripojiť do distribučnej sústavy zariadenie výrobcu elektriny, alebo koncového odberateľa elektriny a umožniť dodávku elektriny. Výrobca elektriny, alebo koncový odberateľ elektriny sa zaväzuje uhradiť podiel na oprávnených nákladoch na pripojenie vo forme ceny za pripojenie.

### 4.1.2 Náležitosti zmluvy o pripojení do distribučnej sústavy

Zmluva o pripojení do sústavy obsahuje najmä:

* identifikáciu zmluvných strán,
* predmet zmluvy,
* maximálnu rezervovanú kapacitu pripojenia,
* podmienky pripojenia zariadenia do sústavy,
* dohodnutú úroveň zabezpečenia a spoľahlivosti dodávky,
* umiestnenie odberného zariadenia, umiestnenie určeného meradla, prístup k meraniu, spôsob merania,
* cenu za pripojenie, predmet plnenia a spôsob úhrady,
* práva a povinnosti zmluvných strán,
* termín a miesto pripojenia do sústavy,
* dobu trvania zmluvy, podmienky odstúpenia od zmluvy a podmienky ukončenia pripojenia do sústavy,
* spôsob riešenia sporov.

## 4.2 Zmluva o distribúcii elektriny a prístupe do distribučnej sústavy

### 4.2.1 Predmet zmluvy o distribúcii elektriny a prístupe do distribučnej sústavy

Zmluvou o distribúcii elektriny a prístupe do distribučnej sústavy, ktorá musí mať písomnú formu, sa zaväzuje PDS dopraviť za regulovanú cenu odberateľovi dohodnuté množstvo elektriny vrátane služieb spojených s používaním prenosovej sústavy do dohodnutého odberného miesta.

### 4.2.2 Náležitosti zmluvy o distribúcii elektriny a prístupe do distribučnej sústavy

Zmluva o distribúcii elektriny a prístupe do distribučnej sústavy obsahuje najmä:

* identifikáciu zmluvných strán,
* predmet zmluvy,
* platnosť a účinnosť zmluvy, dobu trvania zmluvy,
* cenu alebo spôsob stanovenia ceny za predmet plnenia a spôsob úhrady za distribúciu a prenos elektriny,
* identifikáciu odberného miesta, do ktorého PDS zabezpečuje distribúciu,
* hodnotu rezervovanej kapacity,
* podmienky a spôsob odstúpenia od zmluvy,
* spôsob riešenia sporov.

## 4.3 Zmluva o združenej dodávke elektriny

### 4.3.1 Predmet zmluvy o združenej dodávke elektriny

Zmluvou o združenej dodávke elektriny, ktorá musí mať písomnú formu, sa zaväzuje PDS dopraviť za regulovanú cenu odberateľovi dohodnuté množstvo elektriny, vrátane služieb spojených s používaním prenosovej sústavy, do dohodnutého odberného miesta a tiež zabezpečiť dodávku elektriny do odberného miesta.

### 4.3.2 Náležitosti zmluvy o združenej dodávke elektriny

* identifikáciu zmluvných strán,
* predmet zmluvy,
* platnosť a účinnosť zmluvy, dobu trvania zmluvy,
* cenu alebo spôsob stanovania ceny a spôsob úhrady za distribúciu a prenos elektriny,
* cenu a spôsob úhrady za dodávku elektriny,
* režim zodpovednosti za odchýlku účastníka trhu s elektrinou
* identifikáciu odberného miesta, do ktorého PDS zabezpečuje dodávku a distribúciu,
* hodnotu rezervovanej kapacity,
* podmienky a spôsob odstúpenia od zmluvy,
* spôsob riešenia sporov.

## 4.4 Rámcová distribučná zmluva

### 4.4.1 Predmet rámcovej distribučnej zmluvy

Touto zmluvou sa PDS zaväzuje poskytovať distribúciu elektriny do odberných miest zásobovaných dodávateľom elektriny alebo obchodníkom s elektrinou na časti vymedzeného územia PDS, a zabezpečiť dodávateľovi elektriny alebo obchodníkovi s elektrinou pre tieto odberné miesta systémové služby za podmienok schválených úradom a v súlade s platnými predpismi SR.

Dodávateľ elektriny alebo obchodník s elektrinou sa zaväzuje riadne a včas platiť PDS za poskytnuté služby v zmysle platného rozhodnutia úradu pre PDS.

Platba za prístup do sústavy zahŕňa platbu za rezervovanú kapacitu a je súčasťou platby za distribúciu elektriny. Výrobcovi elektriny pripojenému do sústavy, ktorý vyrába elektrinu na základe povolenia, alebo potvrdenia o splnení oznamovacej povinnostia prevádzkovateľovi sústavy sa v prípade odberu elektriny zo sústavy výlučne na účely vlastnej spotreby elektriny pri výrobe elektriny, platba za prístup do sústavy neúčtuje.

Účastník trhu s elektrinou má právo na prístup do sústavy pre každé odberné miesto v režime vlastnej zodpovednosti za odchýlku alebo prenesenej zodpovednosti za odchýlku.

PDS uhradí platbu za poskytovanie systémových služieb a platbu za prevádzkovanie systému prevádzkovateľovi prenosovej sústavy prostredníctvom prevádzkovateľa sústavy, do ktorej je jeho odberné miesto pripojené, vrátane platby za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a dodanú v rámci tejto miestnej distribučnej sústavy okrem vlastnej spotreby elektriny pri výrobe elektriny**.**

Prevádzkovateľ miestnej distribučnej sústavy odovzdá údaje potrebné na fakturáciu za poskytovanie systémových služieb a za prevádzkovanie systému prevádzkovateľovi sústavy, do ktorej je pripojený, a to vždy za príslušný mesiac do siedmeho kalendárneho dňa nasledujúceho mesiaca.

Touto zmluvou sa ďalej upravujú vzájomné práva a povinnosti medzi PDS a dodávateľom elektriny alebo obchodníkom s elektrinou, ktorý dodáva elektrinu pre odberateľov elektriny na časti vymedzeného územia PDS.

PDS poskytuje raz ročne bezodplatne odberateľovi elektriny na základe žiadosti odberateľa elektriny údaje o odbere elektriny za každú hodinu v štvrťhodinovom rozlíšení v odbernom mieste s meraním typu A alebo B za predchádzajúcich 12 kalendárnych mesiacov elektronicky v tabuľkovom editore, a to najneskôr do desiatich pracovných dní odo dňa doručenia žiadosti odberateľa elektriny.

Meranie v distribučnej sústave vrátane vyhodnocovania merania na účely poskytovania údajov organizátorovi krátkodobého trhu s elektrinou zabezpečí PDS.

PDS oznamuje začiatok plánovaného obmedzenia alebo prerušenia distribúcie elektriny a dobu trvania obmedzenia alebo prerušenia distribúcie elektriny do odberných miest s meraním typu A a B dodávateľovi elektriny, ktorý dodáva elektrinu do dotknutých odberných miest pripojených do jeho distribučnej sústavy. Dodávateľovi elektriny sa obmedzenie alebo prerušenie distribúcie elektriny oznamuje elektronicky najneskôr päť dní pred začiatkom plánovaného obmedzenia alebo prerušenia distribúcie elektriny.

### 4.4.2 Náležitosti rámcovej distribučnej zmluvy

Rámcová distribučná zmluva obsahuje najmä:

* identifikáciu zmluvných strán,
* predmet zmluvy,
* identifikáciu odberných miest zásobovaných dodávateľom elektriny alebo obchodníkom s elektrinou a ich technické parametre,
* podmienky poskytnutia distribúcie elektriny,
* platobné podmienky,
* riešenie stavu núdze,
* reklamácie a sťažnosti,
* náležitosti o výmene dát - spôsob a termín poskytovania meraných, plánovaných, alebo náhradných hodnôt,
* osobitné dojednania,
* záverečné ustanovenia,
* prílohy.

# 5. obchodné podmienky

## 5.1. Obchodné podmienky k zmluve o pripojení do distribučnej sústavy

Obchodné podmienky k zmluvám o pripojení do DS tvoria obsah prílohy č. 1 tohto prevádzkového poriadku a sú uverejnené na internetovej stránke PDS alebo obvyklým spôsobom.

## 5.2 Obchodné podmienky k zmluve o distribúcii elektriny a prístupe do distribučnej sústavy a k zmluve o združenej dodávke elektriny

Obchodné podmienky k zmluvám o distribúcii elektriny a prístupe do DS tvoria obsah prílohy č. 2 tohto PPDS a sú uverejnené na internetovej stránke PDS alebo obvyklým spôsobom.

Ak PDS poskytuje odberateľom okrem distribúcie elektriny aj dodávku elektriny, platia Obchodné podmienky k združenej zmluve o dodávke elektriny , ktoré tvoria obsah prílohy č. 3 tohto PPDS sú uverejnené na internetovej stránke PDS alebo obvyklým spôsobom.

# 6. Zmena dodávateľa elektriny a zmena bilančnej skupiny

PDS ako prevádzkovateľ miestnej distribučnej sústavy oznámi zúčtovateľovi odchýlok pri vzniku bilančnej skupiny vo svojej distribučnej sústave identifikačné údaje svojho dodávateľa a subjektu zúčtovania zodpovedného za jeho odchýlku a následne zúčtovateľa odchýlok bezodkladne informuje o zmenách v týchto údajoch.

EIC kód bilančnej oblasti prideľuje Lokálny vydavateľ na základe žiadosti prevádzkovateľa distribučnej sústavy, v ktorej sa príslušná bilančná skupina nachádza, minimálne 10 kalendárnych dní pred začiatkom zasielania nameraných hodnôt pre príslušnú bilančnú skupinu. Prevádzkovateľ distribučnej sústavy informuje Zúčtovateľa odchýlok o vzniku a zániku bilančnej skupiny najneskôr 10 kalendárnych dní pred jej vznikom a zánikom. Lokálny vydavateľ vedie evidenciu vydaných EIC kódov bilančných oblastí.

EIC kódy odberných a odovzdávacích miest prideľuje prevádzkovateľ distribučnej sústavy sústavy, v ktorej sa meracie miesto nachádza. Postup označovania odberných a odovzdávacích miest EIC kódmi predpisuje Lokálny vydavateľ pre všetkých prevádzkovateľov sústav a uverejňuje ho na Internetovej stránke. Prevádzkovateľ distribučnej sústavy vedie evidenciu vydaných EIC kódov odberných a odovzdávacích miest.

Postup a podmienky poskytovania údajov vo veci odchýlky účastníka trhu s elektrinou v prípade zmeny dodávateľa elektriny v odbernom mieste pripojenom do miestnej distribučnej sústavy sú uvedené v prevádzkovom poriadku zúčtovateľa odchýlok a v zmluve o podmienkach poskytovania údajov uzatvorenej medzi PDS ako prevádzkovateľom miestnej distribučnej sústavy a dodávateľom elektriny.

Pre odberné miesto účastníka trhu s prenesenou zodpovednosťou za odchýlku je jeho jediným dodávateľom elektriny pre toto odberné miesto subjekt zúčtovania, ktorý za neho prevzal zodpovednosť za odchýlku v tomto odbernom mieste.

Identifikačné čísla odberných miest účastníka trhu prideľuje PDS a vedie ich evidenciu. Identifikačné čísla bilančných skupín prideľuje a eviduje lokálny vydavateľ identifikačných čísiel na základe žiadostí PDS. PDS informuje zúčtovateľa odchýlok o vzniku a zániku bilančnej skupiny najneskôr desať kalendárnych dní pred jej vznikom alebo zánikom.

Subjekt zúčtovania po pridelení identifikačného čísla lokálnym vydavateľom identifikačných čísiel požiada PDS, do ktorej je odberné miesto subjektu zúčtovania a odberné miesta účastníkov trhu s elektrinou, za ktorých subjekt zúčtovania prevzal zodpovednosť za odchýlku, pripojené, o registráciu príslušných odberných miest, a to najneskôr 40 dní predo dňom nadobudnutia účinnosti zmluvy o zúčtovaní odchýlky alebo zmluvy o prevzatí zodpovednosti za odchýlku pre existujúce odberné miesta a najneskôr 14 pracovných dní predo dňom nadobudnutia účinnosti zmluvy o zúčtovaní odchýlky alebo zmluvy o prevzatí zodpovednosti za odchýlku pre nové odberné miesta. Na účel priradenia identifikačného čísla je existujúcim odberným miestom odberné miesto, ktoré bolo najmenej raz zaradené do bilančnej skupiny

PDS na základe žiadosti subjektu zúčtovania a po predložení zmluvy o zúčtovaní odchýlky alebo zmluvy o prevzatí zodpovednosti za odchýlku zaregistruje odberné miesta a pridelí im identifikačné čísla, a to najneskôr sedem kalendárnych dní predo dňom nadobudnutia účinnosti zmluvy o zúčtovaní odchýlky alebo zmluvy o prevzatí zodpovednosti za odchýlku.

Doterajší dodávateľ elektriny môže vzniesť námietku proti zmene dodávateľa elektriny pre príslušné odberné miesta prevádzkovateľovi sústavy do 22 dní pred požadovaným dňom vykonania zmeny dodávateľa elektriny, a to výlučne z dôvodu neukončenia zmluvy o dodávke elektriny, vrátane prevzatia zodpovednosti za odchýlku na príslušnom odbernom mieste najneskôr ku dňu zmeny dodávateľa elektriny. Ak bola vznesená námietka podľa prvej vety, prevádzkovateľ sústavy zmenu dodávateľa elektriny nevykoná a bezodkladne o tom informujedoterajšieho dodávateľa elektriny a žiadateľa o vykonanie zmeny dodávateľa elektriny.

Podmienkou na zmenu dodávateľa elektriny je ukončenie zmluvy o dodávke elektriny uzatvorenej s doterajším dodávateľom elektriny najneskôr ku dňu vykonania zmeny dodávateľa elektriny a uzatvorenie zmluvy o dodávke elektriny s novým dodávateľom elektriny s účinnosťou ku dňu vykonania zmeny dodávateľa elektriny.

Ak odberné miesto, ktorého sa zmena týka, nie je vybavené priebehovým meraním, prevádzkovateľ distribučnej sústavy určí pre dané odberné miesto typový diagram odberu po doručení žiadosti o registráciu odberného miesta v súlade s časťou B a oznámi ho novému dodávateľovi elektriny najneskôr päť pracovných dní predo dňom vykonania zmeny dodávateľa elektriny.

Prevádzkovateľ sústavy bezodplatne určí spotrebu elektriny pre odberné miesto, ktoré nie je vybavené priebehovým meraním, odpočtom alebo prepočtom ku dňu vykonania zmeny dodávateľa elektriny podľa priemernej dennej spotreby elektriny na danom odbernom mieste na základe údajov podľa posledných fyzických odpočtov odberného miesta.

Prevádzkovateľ sústavy odovzdá doterajšiemu subjektu zúčtovania a novému subjektu zúčtovania údaje o spotrebe elektriny pre odberné miesto zistené podľa predchádzajúcich odsekov ku dňu vykonania zmeny do piatich pracovných dní odo dňa jej vykonania.

 **Zmena dodávateľa elektriny a zmena bilančnej skupiny sa vykoná v nasledovných krokoch:**

1. Nový dodávateľ elektriny, alebo odberateľ elektriny odošle informáciu o zmene dodávateľa a bilančnej skupiny najneskôr 40 kalendárnych dní pred dňom zmeny (platí dátum príchodu) poštou doporučene prevádzkovateľovi distribučnej sústavy, do ktorej patria príslušné odberné miesta.
2. PDS overí kompletnosť informácie a do 10 kalendárnych dní od obdržania informácie o zmene (platí dátum odchodu) odošle žiadateľovi o zmenu oznámenie o začatí procesu zmeny dodávateľa a zmeny bilančnej skupiny poštou doporučene. Ak je informácia neúplná, odošle požiadavku na jej skompletizovanie.
3. Nový dodávateľ elektriny, alebo odberateľ elektriny odošle doplnenú informáciu najneskôr 25 kalendárnych dní pred dňom zmeny (platí dátum príchodu).
4. PDS overí kompletnosť doplnenej informácie a ak je informácia kompletná, najneskôr 19 kalendárnych dní pred dňom zmeny (platí dátum odchodu) odošle informácie o zmene starému (predchádzajúcemu) dodávateľovi a novému dodávateľovi elektriny. Ak je informácia neúplná, PDS ukončí proces zmeny a tomu, kto požiadal o zmenu, odošle oznámenie o ukončení procesu zmeny poštou doporučene.
5. PDS vykoná odpočet najskôr 5 kalendárnych dní pred dňom zmeny a najneskôr 5 kalendárnych dní po dni zmeny.
6. Ak nový dodávateľ, alebo odberateľ požiada o inštaláciu priebehového merania a požadovaný príkon pre odberné miesto, ktorého sa požiadavka týka, je menší ako 150 kW, PDS nainštaluje určené meradlo s priebehovým meraním na náklady toho, kto oň požiadal ako prvý.
7. Predchádzajúci dodávateľ elektriny má právo vzniesť námietku proti zmene dodávateľa elektriny a zmene bilančnej skupiny na základe existujúceho zmluvného vzťahu. Námietku odošle PDS najneskôr 4 kalendárne dni (platí dátum príchodu) po obdržaní informácie o zmene dodávateľa elektriny a bilančnej skupiny.
8. PDS postúpi námietku žiadateľovi o zmenu na vyjadrenie najneskôr do 2 kalendárnych dní po obdržaní námietky (platí dátum odchodu).
9. Žiadateľ o zmenu oznámi svoje vyjadrenie k námietke dodávateľa elektriny PDS najneskôr do 3 kalendárnych dní po obdržaní námietky (platí dátum príchodu). V prípade, že sú splnené všetky podmienky na vykonanie zmeny dodávateľa elektriny a bilančnej skupiny stanovené zákonom o energetike, PDS zmenu vykoná.
10. PDS odošle novému dodávateľovi elektriny historické údaje o spotrebe za posledných 12 mesiacov najneskôr 7 kalendárnych dní pred dňom zmeny (platí dátum odchodu). V prípade, že odberné miesto nie je merané priebehovým meraním, PDS odošle novému dodávateľovi aj druh typového diagramu odberu priradený odbernému miestu.
11. PDS odošle novému a predchádzajúcemu dodávateľovi elektriny údaje o spotrebe elektriny za predchádzajúce obdobie najneskôr 15 kalendárnych dní po dni zmeny (platí dátum odchodu).
12. PDS odošle oberateľovi elektriny na podpis zmluvu o pripojení do sústavy a zmluvu o distribúcii a o prístupe do distribučnej sústavy v prípade, že sa vykonaním zmeny dodávateľa elektriny zmenia zmluvné strany, alebo zmluvné podmienky existujúcich zmlúv, alebo v prípade, že uvedené zmluvy ešte nie sú uzavreté.

Pod dátumom príchodu sa rozumie dátum prevzatia doporučenej zásielky prevádzkovateľom distribučnej sústavy, alebo dátum uvedený v časovej pečiatke prevzatia elektronického dokumentu. Pod dátumom odchodu sa rozumie dátum podania doporučenej zásielky na pošte, alebo dátum uvedený v časovej pečiatke odoslania elektronického dokumentu.

Ak odberateľ elektriny požiada o ukončenie odberu elektriny, alebo o zmenu odberateľa v odbernom mieste počas procesu zmeny dodávateľa elektriny, PDS ukončí proces zmeny dodávateľa elektriny a zmenu nevykoná a odošle oznámenie o ukončení procesu zmeny poštou doporučene.

# 7. typové diagramy odberu

Typovým diagramom odberu je postupnosť hodnôt priemerných hodinových odberov za rok, na základe ktorého je určené množstvo odberu elektriny odberateľmi elektriny bez priebehového merania a je využívaný pre potreby zúčtovania odchýlky subjektu zúčtovania.

V prípade, že niektorý užívateľ MDS (odberateľ alebo výrobca elektriny) zmení dodávateľa elektriny pre rámcové postupy tvorby, metodiku priraďovania a spôsob aplikácie TDO platia kapitoly 7.1. až 7.4.

## Všeobecne

Metóda typových diagramov odberu (metóda TDO) je náhradný postup pre stanovenie veľkosti hodinového odberu oprávnených odberateľov bez priebehového merania pre napäťovú úroveň NN. Využíva sa na zúčtovanie odchýlok subjektu zúčtovania. Oprávnení odberatelia sú priraďovaní k jednotlivým druhom TDO.

PDS je povinný určiť pre oprávneného odberateľa typový diagram odberu elektriny, ak oprávnený odberateľ nemá nainštalované zariadenie na priebehové meranie elektriny..

PDS priradí odbernému miestu odberateľa elektriny typový diagram odberu podľa spôsobu merania, času, charakteru a priebehu spotreby elektriny.

Určený typový diagram odberu oznámi PDS príslušnému dodávateľovi elektriny, do ktorého bilančnej skupiny odberné miesto patrí.

Ak prevádzkovateľ sústavy zistí, že odbernému miestu odberateľa elektriny bol priradený nesprávny typový diagram odberu, bezodkladne mu priradí typový diagram odberu zodpovedajúci charakteru a priebehu spotreby elektriny.

PDS poskytne organizátorovi krátkodobého trhu s elektrinou druhy typových diagramov s príslušnými parametrami.

Priradenie typového diagramu odberu zahŕňa

a) priradenie druhu typového diagramu odberu zodpovedajúcemu doterajšiemu typu tarify v odbernom mieste alebo podľa charakteru nového odberu elektriny,

b) určenie odhadu ročného odberu elektriny v odbernom mieste,

c) určenie termínov odpočtu meraných hodnôt.

Podmienky na priradenie typových diagramov odberu uverejňuje prevádzkovateľ distribučnej sústavy na svojej internetovej stránke.

## Spôsob tvorby typových diagramov odberu

* Každý druh TDO predstavuje priebeh relatívnych hodnôt odberu skupiny odberateľov elektriny, ktorí majú spoločný rozlišovací znak – charakter spotreby elektriny.
* Druhy TDO sú vytvorené na základe spracovania štatisticky dostatočného počtu vzoriek priebehových meraní, ktoré sú vhodným spôsobom rozmiestnené u skupiny odberateľov elektriny na celom území SR. Všetky vzorky sú merané na napäťovej úrovni NN.
* Tieto priebehy sú zozbierané, triedené a matematicky spracovávané po druhoch TDO, ktoré zodpovedajú charakteru spotreby elektriny – jednotarifný odber, dvojtarifný odber – ostatný, dvojtarifný odber – priamovýhrevné vykurovanie. Výsledkom je súčtový diagram priebehov skupiny odberateľov elektriny s podobným charakterom spotreby, ktorý sa potom relativizuje k maximálnej hodnote priebehu. Takto sa získajú priebehy, ktoré v sebe zahŕňajú chybu spôsobenú teplotou.
* Vzťažná teplota pre všetky druhy typových diagramov odberu je rovnaká pre vymedzené územie SR a je predkladaná SHMÚ.
* Priebeh odberu je prispôsobený na normálové klimatické podmienky na základe hodnôt normálovej teploty z celého územia SR. Takto upravené priebehy odberu sa nazývajú normalizovaným typovým diagramom odberu TDOn.
* Normalizované typové diagramy odberu zverejňuje PDS na svojej internetovej stránke.
* Na základe TDOn je získavaný očakávaný typový diagram odberu (TDOo) a prepočítaný typový diagram odberu (TDOp). Pri určení tvaru priebehu konkrétneho TDOo alebo TDOp je použitá priemerná teplota za celé vymedzené územie.
* Prepočítané typové diagramy odberu (TDOp) a normalizované prepočítané ročné typové diagramy odberu (TDOpr)stanovuje PDS a zverejňuje ich na svojej internetovej stránke.
* Stanovením spotreby koncových odberateľov elektriny bez priebehového merania podľa schválených TDO je poverený PDS pričom používa informácie o priemernej teplote za celé územie SR.

## Podmienky a metodika priraďovania typových diagramov odberu

Metodika priradenia TDO je uvedená v prílohe č. 4 nariadenia vlády SR č. 317/2007 Z. z., ktorým sa ustanovujú pravidlá pre fungovanie trhu s elektrinou (ďalej len nariadenie vlády).

Druh typového diagramu odberu je priraďovaný podľa charakteru odberu nasledovne:

* TDO1 - pre jednotarifný odber,
* TDO2 - pre dvojtarifný odber – ostatný,
* TDO3 - pre dvojtarifný odber – priamovýhrevné vykurovanie,
* TDO8 - pre verejné osvetlenie.

Pre odberateľov elektriny v domácnosti sú určené TDO4 až TDO7.

Ak PDS zistí, že odbernému miestu odberateľa elektriny bol priradený nesprávny typový diagram odberu elektriny, bezodkladne mu priradí typový diagram odberu zodpovedajúci charakteru spotreby elektriny a informuje o tom dodávateľa elektriny.

## Spôsob aplikácie TDO

* Pre oblasť výroby elektriny nebudú stanovené typové diagramy odberu, pre zariadenia na výrobu elektriny s meraním typu C sa celková predpokladaná mesačná výroba elektriny rozpočíta na jednotlivé hodiny mesiaca lineárne.
* Pri určovaní tvaru priebehu konkrétneho TDOo alebo TDOp sú použité hodnoty priemernej teploty za časť vymedzeného územia PDS a hodnoty normálových teplôt za vymedzené územie.
* PDS vypracúva a určuje normalizované typové diagramy odberu TDOn na základe výsledkov merania vzoriek a metodiky priraďovania. Normalizované typové diagramy odberu a metodika priraďovania TDO sú zverejnené na internetovej stránke PDS.
* Prepočítané typové diagramy odberu (TDOp) a normalizované prepočítané ročné typové diagramy odberu (TDOpr) stanovuje PDS a uverejňuje ich na svojej internetovej stránke.
* Priradenie konkrétnych odberných miest koncových odberateľov elektriny s meraním typu C ku druhom TDOn zaisťuje PDS, ktorý je povinný oznámiť určený typový diagram dodávateľovi elektriny, obchodníkovi s elektrinou a zúčtovateľovi odchýlok.
* Výpočtom hodinovej spotreby v odberných miestach koncových odberateľov s meraním typu C podľa schválených TDO pre účely zúčtovania odchýlok je poverený PDS.
* PDS odovzdáva dodávateľom elektriny a ostatným subjektom zúčtovania plánované ročné spotreby, zmerané ročné spotreby, predbežné hodnoty hodinových odberov koncových odberateľov elektriny s priebehovým meraním bez diaľkového prenosu dát a náhradné hodnoty hodinových odberov koncových odberateľov elektriny bez priebehového merania prepočítané na teplotu:
	+ zoradene za svoju DS, po subjektoch zúčtovania a druhoch TDO za odber koncových odberateľov elektriny, ktorí zmenili dodávateľa elektriny,
	+ zoradene dodávateľovi elektriny za svoju DS po druhoch TDO za odber koncových odberateľov elektriny, ktorí nezmenili dodávateľa elektriny.
* Pre účely zúčtovania odchýlok PDS odovzdáva subjektu zúčtovania alebo zúčtovateľovi odchýlok hodinové hodnoty odberov koncových odberateľov elektriny s priebehovým meraním bez diaľkového prenosu dát a náhradné hodnoty

hodinových odberov koncových odberateľov elektriny bez priebehového merania prepočítané na teplotu pre zúčtovanie odchýlok, ktoré sú stanovené na základe zmeraných spotrieb:

* + zoradene za svoju DS, po subjektoch zúčtovania a druhoch TDO za odber koncových odberateľov elektriny, ktorí zmenili dodávateľa elektriny,
	+ zoradene za svoju DS po druhoch TDO za odber koncových odberateľov elektriny, ktorí nezmenili dodávateľa elektriny.

# 8. odpočty a výmena dát

Odberné miesta sú odčítané v mesačnom intervale.

PDS poskytuje dodávateľom elektriny, ktorí zásobujú odberné miesta na jeho vymedzenom území, merané hodnoty v členení podľa odberných miest. Dáta sa poskytujú mesačne, najneskôr do 7. kalendárneho dňa nasledujúceho mesiaca.

PDS poskytuje raz ročne bezodplatne odberateľovi elektriny na základe žiadosti odberateľa elektriny údaje o odbere elektriny za každú hodinu v štvrťhodinovom rozlíšení v odbernom mieste s meraním typu A alebo B za predchádzajúcich 12 kalendárnych mesiacov elektronicky v tabuľkovom editore, a to najneskôr do desiatich pracovných dní odo dňa doručenia žiadosti odberateľa elektriny.

Prevádzkovateľ miestnej distribučnej sústavy odovzdá prevádzkovateľovi prenosovej sústavy a prevádzkovateľovi regionálnej distribučnej sústavy denne do 12:00 h súhrnné údaje v MWh za predchádzajúci deň o množstve vlastnej spotreby elektriny, skutočnom množstve elektriny distribuovanej koncovým odberateľom elektriny pripojeným do jeho sústavy a skutočných cezhraničných tokoch elektriny na základe údajov z priebehových meraní odberných miest a hodnôt z typových diagramov odberných miest s presnosťou na tri desatinné miesta a súhrnné údaje podľa odseku 9. Údaje o množstve distribuovanej elektriny v MWh cez odberné miesta umiestnené na rozhraní nadradenej miestnej distribučnej sústavy a miestnej distribučnej sústavy prevádzkovateľ nadradenej miestnej distribučnej sústavy do súhrnných údajov podľa prvej vety nezapočíta.

Podľa nariadenia vlády Slovenskej republiky č. 426/2010 Z. z., ktorým sa ustanovujú podrobnosti o výške odvodu z dodanej elektriny koncovým odberateľom a spôsobe jeho výberu na Národný jadrový fond na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi, prevádzkovateľ miestnej distribučnej sústavy odovzdá údaje potrebné na vyúčtovanie efektívnej sadzby prevádzkovateľovi sústavy, do ktorej je pripojený, vždy za príslušný mesiac do siedmeho dňa nasledujúceho kalendárneho mesiaca. Podrobnosti o poskytovaní dát sú upravené v prevádzkovom poriadku príslušného prevádzkovateľa sústavy, do ktorej je miestna distribučná sústava pripojená.

Prevádzkovateľ miestnej distribučnej sústavy uhradí efektívnu sadzbu prevádzkovateľovi sústavy, do ktorej je miestna distribučná sústava pripojená, za množstvo elektriny dodané v tejto miestnej distribučnej sústave vrátane platby z uplatnenia efektívnej sadzby za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a spotrebovanú v rámci ostatnej spotreby elektriny prevádzkovateľa sústavy okrem vlastnej spotreby elektriny pri výrobe elektriny, vlastnej spotreby výrobcu elektriny.

Príloha č.1 k PPDS

#

# obchodné podmienky k zmluve o pripojení

#  do distribučnej sústavy

## Práva a povinnosti zmluvných strán

1. PDS je povinný pripojiť elektroenergetické zariadenie žiadateľa špecifikované v zmluve o pripojení do distribučnej sústavy (ďalej len „zmluva“) a  umožniť dodávku elektriny v rámci maximálnej rezervovanej kapacity (maximálnej kapacity pripojenia).
2. Pri uzatváraní zmlúv o pripojení do sústavy s užívateľmi sústavy, ktorí nemajú takúto zmluvu s PDS uzavretú, sa pre odberné miesto za maximálnu rezervovanú kapacitu pripojenia považuje najvyššia nameraná hodnota príkonu za obdobie posledných dvoch rokov. Maximálna rezervovaná kapacita sa určuje osobitne pre každé odberné miesto. Za maximálnu rezervovanú kapacitu pripojenia existujúcich výrobcov elektriny sa považuje inštalovaný činný elektrický výkon existujúceho elektroenergetického zariadenia slúžiaceho na výrobu elektriny. Za takto určenú maximálnu rezervovanú kapacitu existujúcich užívateľov sústavy sa cena za pripojenie alebo náklady za pripojenie neúčtujú.
3. Žiadateľ je povinný uhradiť cenu za pripojenie uvedenú v časti 2 týchto podmienok.
4. V prípade, že sa zmluva o pripojení uzatvára v rámci procesu zmeny dodávateľa elektriny v zmysle platných právnych predpisov, a v danom odbernom mieste nedochádza ku zvýšeniu maximálnej rezervovanej kapacity (maximálnej kapacity pripojenia), cena za pripojenie nebude faktúrovaná. Týmto nie sú dotknuté ostatné ustanovenia týchto obchodných podmienok.
5. Cena za pripojenie nebude takisto faktúrovaná ani v prípade, ak sa zmluva o pripojení uzatvára pri zmene odberateľa elektriny v  odbernom mieste. Uvedené neplatí, ak je so zmenou odberateľa elektriny spojená požiadavka na zvýšenie maximálnej rezervovanej kapacity (maximálnej kapacity pripojenia). Týmto nie sú dotknuté ostatné ustanovenia týchto obchodných podmienok, najmä povinnosť žiadateľa podať žiadosť o pripojenie.
6. Pri existujúcich odberných miestach, v ktorých nedochádza ku zmene odberateľa elektriny, sa zmluva o pripojení uzatvára iba v prípade, ak žiadateľ požaduje zvýšenie rezervovanej kapacity (požadovaného príkonu), pričom toto požadované zvýšenie znamená prekročenie maximálnej rezervovanej kapacity (maximálnej kapacity pripojenia). V takomto prípade vzniká žiadateľovi aj povinnosť uhradiť cenu za pripojenie, stanovenú na základe rozdielu novej a pôvodnej maximálnej rezervovanej kapacity (maximálnej kapacity pripojenia).
7. PDS je povinný po úhrade ceny za pripojenie do DS prednostne pripojiť zariadenie výrobcu elektriny do DS, ak takéto zariadenie spĺňa technické podmienky a obchodné podmienky pripojenia do DS tak, aby bola zachovaná bezpečnosť, spoľahlivosť a stabilita prevádzky sústavy.
8. Zariadenie výrobcu elektriny sa do DS pripojí, ak DS je technicky spôsobilá na pripojenie, je najbližšie k miestu, kde sa nachádza zariadenie na výrobu elektriny a iná sústava nevykazuje technicky a ekonomicky lepšie miesto pripojenia. DS sa považuje za technicky spôsobilú aj vtedy, keď je odber elektriny bez ujmy prednosti podľa odseku 8 možný až ekonomicky výhodným rozšírením sústavy; v takomto prípade PDS na požiadanie  výrobcu elektriny je povinný sústavu rozšíriť.
9. Ak výstavba zariadenia vyžaduje osvedčenie podľa zákona o energetike, je PDS povinný rozšíriť DS len vtedy, ak sa mu predloží príslušné osvedčenie. Povinnosť na rozšírenie DS sa vzťahuje aj na všetky technické zariadenia potrebné na prevádzku DS.

## Cena za pripojenie

Výpočet ceny za pripojenie do distribučnej sústavy a zabezpečenie požadovanej maximálnej rezervovanej kapacity pre napäťovú úroveň VN sa vykoná v zmysle platného výnosu úradu.

Hodnota pripojovacieho poplatku pre napäťovú úroveň NN sa stanovuje v zmysle platného výnosu úradu a jeho hodnota sa schvaľuje rozhodnutím úradu.

Hodnota pripojovacieho poplatku pre napäťovú úroveň NN je zverejnená vo forme rozhodnutia úradu na internetovej stránke PDS alebo obvyklým spôsobom.

## 3. Postupy a termíny pri pripojovaní do DS

Pre pripájanie zariadenia do DS je stanovený nasledovný obojstranne záväzný postup:

**Predloženie žiadosti o stanovenie pripojovacích podmienok:** Odberateľ elektriny doručí PDS žiadosť, v ktorej špecifikuje lokalizáciu odberného miesta, veľkosť a typ požadovaného odberu s predpokladaným vývojom do budúcnosti.

**Zaslanie vyjadrenia zo strany PDS:** PDS do 15 kalendárnych dní po obdržaní žiadosti poskytne písomné vyjadrenie so stanovením pripojovacích podmienok do distribučnej sústavy. Pri vypracovaní uvedených podmienok zohľadňuje technické podmienky sústavy s ohľadom na zabezpečenie jej bezpečnej a spoľahlivej prevádzky. Súčasťou vyjadrenia je aj návrh zmluvy o pripojení do sústavy.

**Uzatvorenie zmluvy o pripojení do sústavy:** Uzatvorením zmluvy začínajú PDS a odberateľ elektriny uskutočňovať kroky definované v zmluve vedúce k naplneniu jej cieľa – samotnej realizácii pripojenia elektroenergetického zariadenia do DS.

**Uhradenie časti nákladov pripojenia:** Subjekt, ktorý požaduje nové pripojenie, je povinný uhradiť cenu za pripojenie podľa časti 2 týchto podmienok.

**Realizácia pripojenia:** PDS pripojí elektroenergetické zariadenie užívateľa sústavy do 5 pracovných dní po splnení technických a obchodných podmienok PDS ako aj podmienok definovaných v zmluve o pripojení do sústavy.

Príloha č. 2 k PPDS

# obchodné podmienky k zmluve o distribúcii elektriny a prístupe do distribučnej sústavy

## 1. Všeobecné ustanovenia

Tieto OP upravujú vzťahy a postupy pre distribúciu elektriny a prístup k distribučnej sústave napäťovej úrovne VN a NN medzi PDS a oprávneným odberateľom elektriny.

Zmluvu o distribúcii elektriny a prístupe do distribučnej sústavy (ďalej len „zmluva“) je možné uzatvoriť po splnení podmienok dohodnutých v zmluve o pripojení do distribučnej sústavy.

Prístup do sústavy sa uskutočňuje na základe zmluvy.

Platba za prístup do sústavy zahŕňa platbu za rezervovanú kapacitu a je súčasťou platby za distribúciu elektriny. Výrobcovi elektriny pripojenému do sústavy, ktorý vyrába elektrinu na základe povolenia, alebo potvrdenia o splnení oznamovacej povinnostia prevádzkovateľovi sústavy sa v prípade odberu elektriny zo sústavy výlučne na účely vlastnej spotreby elektriny pri výrobe elektriny, platba za prístup do sústavy neúčtuje.

Účastník trhu s elektrinou má právo na prístup do sústavy pre každé odberné miesto v režime vlastnej zodpovednosti za odchýlku alebo prenesenej zodpovednosti za odchýlku.

PDS uhradí platbu za poskytovanie systémových služieb a platbu za prevádzkovanie systému prevádzkovateľovi prenosovej sústavy prostredníctvom prevádzkovateľa sústavy, do ktorej je jeho odberné miesto pripojené, vrátane platby za elektrinu vyrobenú vo vlastnom zariadení na výrobu elektriny a v inom zariadení na výrobu elektriny pripojených do miestnej distribučnej sústavy a dodanú v rámci tejto miestnej distribučnej sústavy okrem vlastnej spotreby elektriny pri výrobe elektriny**.**

Prevádzkovateľ miestnej distribučnej sústavy odovzdá údaje potrebné na fakturáciu za poskytovanie systémových služieb a za prevádzkovanie systému prevádzkovateľovi sústavy, do ktorej je pripojený, a to vždy za príslušný mesiac do siedmeho kalendárneho dňa nasledujúceho mesiaca.

Distribúcia elektriny je splnená prechodom elektriny z distribučnej sústavy do odberného miesta odberateľa elektriny, t.j. prechodom elektriny cez odovzdávacie miesto.

## 2. Práva a povinnosti zmluvných strán

* PDS sa zaväzuje zabezpečiť distribúciu elektriny vo výške rezervovanej kapacity (dohodnutého príkonu), s výnimkou, ak tomu bránia okolnosti nezávislé na vôli PDS. Hodnota rezervovanej kapacity platí na dobu neurčitú, pokiaľ odberateľ nepožiada o zmenu.
* Zmena dohodnutej rezervovanej kapacity (požadovaného príkonu) si vyžaduje osobitné dojednania.
* U odberateľov, pripojených na napäťovej úrovni VN, má PDS v prípade prekročenia rezervovanej kapacity (dohodnutého príkonu) právo účtovať za každý takto

prekročený kW rezervovanej kapacity (príkonu) tarifu formou prirážky v zmysle rozhodnutia úradu za prístup do distribučnej sústavy a distribúciu elektriny schváleného ÚRSO.

* Odberateľ elektriny sa zaväzuje dodržiavať dohodnutú rezervovanú kapacitu (požadovaný príkon) a dodržiavať podmienky pripojenia stanovené príslušnými právnymi predpismi.
* Predpokladom pre uzavretie zmluvy je uzavretie zmluvy o pripojení do distribučnej sústavy a splnenie všetkých v zmluve o pripojení do distribučnej sústavy uvedených podmienok.
* Odberateľ elektriny sa zaväzuje udržiavať svoje odberné zariadenie v stave, ktorý zodpovedá príslušným technickým normám a platným právnym predpisom.
* Pri zmenách nainštalovaných spotrebičov v rámci platného dohodnutého príkonu sa odberateľ elektriny zaväzuje konzultovať s PDS pripojenie spotrebičov, u ktorých je predpoklad ovplyvnenia distribučnej sústavy v neprospech ostatných odberateľov elektriny v rozsahu, ktorý prekračuje dovolené hranice stanovené platnými technickými normami. Ide hlavne o spotrebiče s jednorázovou, kolísavou, alebo nelineárnou časovo meniacou sa charakteristikou odberu elektriny, motorov s ťažkým rozbehom, kolísavým odberom elektriny alebo s čiastočným zapínaním a o zváracie prístroje.
* Podmienky pripojenia vlastného zdroja elektriny je odberateľ elektriny povinný vždy prejednať s PDS.
* Zmluvné strany sa zaväzujú postupovať v prípade hroziaceho alebo existujúceho stavu núdze podľa príslušných právnych predpisov.

## 3. Meranie spotreby elektriny a odpočet spotreby

* Odpočet všetkých určených meradiel, ako aj poskytnutie hodnôt určených meradiel vykoná PDS.
* Montáž určeného meradla zabezpečuje PDS po splnení ním stanovených technických podmienok pre meranie elektriny, ak je montáž meracej sústavy možná.
* Priebehové meranie sa inštaluje pre odberné miesta s rezervovanou kapacitou (požadovaným príkonom) väčšou ako 150 kW. Náklady s tým spojené znáša PDS.
* Odberateľ elektriny sa stará o určené meradlo tak, aby nedošlo k jeho poškodeniu alebo odcudzeniu a sleduje jeho riadny chod. Všetky závady na meracom zariadení vrátane porušenia zaistenia proti neoprávnenej manipulácii, ktoré odberateľ elektriny zistí, ohlási bezodkladne PDS.
* Pripojenie podružných meracích, kontrolných, signalizačných a regulačných zariadení napojených na meracie zariadenie PDS alebo k príslušnému meraciemu transformátoru je možné len so súhlasom PDS. Predmetné zariadenia pripája PDS na náklady odberateľa elektriny.
* Odberateľ elektriny je povinný umožniť PDS inštaláciu meracích zariadení a prístup k meraciemu zariadeniu za účelom vykonania kontroly, odpočtu, údržby, výmeny alebo odobratia meracieho zariadenia. Uvedené sa vzťahuje aj na meracie zariadenia určené na meranie úrovne negatívneho spätného pôsobenia zariadenia odberateľa elektriny na distribučnú sústavu PDS.
* Ak má odberateľ elektriny pochybnosti o správnosti údajov určeného meradla, alebo zistí na ňom závadu, písomne požiada PDS o jeho preskúšanie. PDS je povinný

na základe písomnej žiadosti odberateľa elektriny do 30 dní od jej doručenia overiť určené meradlo. O výsledku skúšky je PDS povinný odberateľa elektriny písomne informovať do 15 dní po obdržaní výsledku skúšky. Skúška sa vykoná podľa príslušnej technickej normy. V prípade zistenia chyby na určenom meradle uhrádza náklady spojené s jeho preskúšaním a výmenou PDS. Ak sa na určenom meradle nezistila chyba, uhrádza náklady spojené s jeho preskúšaním odberateľ elektriny.

* Ak na určenom meradle vznikne taká porucha, že nemožno určiť množstvo odobratej elektriny, toto množstvo sa určí podľa výšky spotreby v predchádzajúcom porovnateľnom období (v rovnakých mesiacoch pred rokom z dôvodu porovnateľných poveternostných a teplotných podmienok), v ktorom bola spotreba meraná správne. Ak spotrebu nemožno takto určiť, respektíve došlo  preukázateľne k výkonovým zmenám na odbernom zariadení, určí sa množstvo odobratej elektriny dodatočne podľa výšky spotreby v nasledujúcom období alebo dohodou medzi odberateľom elektriny a PDS.
* Úmyselné znemožnenie prístupu k meradlu sa považuje za podstatné porušenie zmluvy.
* Prevádzkovateľ distribučnej sústavy poskytuje raz ročne bezodplatne odberateľovi elektriny na základe žiadosti odberateľa elektriny údaje o odbere elektriny za každú hodinu v štvrťhodinovom rozlíšení v odbernom mieste s meraním typu A alebo B za predchádzajúcich 12 kalendárnych mesiacov elektronicky v tabuľkovom editore, a to najneskôr do desiatich pracovných dní odo dňa doručenia žiadosti odberateľa elektriny.
* Meranie v distribučnej sústave vrátane vyhodnocovania merania na účely poskytovania údajov organizátorovi krátkodobého trhu s elektrinou zabezpečí PDS.

## 4. Faktúrovanie a platenie

* Tarifu za distribúciu elektriny, tarifu za distribučné straty, tarifu za prístup do distribučnej sústavy (vrátane tarify za prístup do prenosovej sústavy, prenos elektriny a straty elektriny pri prenose), tarifu za systémové služby a tarifu za prevádzkovanie systému bude PDS účtovať odberateľovi elektriny podľa platných a účinných rozhodnutí ÚRSO. V prípade zmeny rozhodnutia ÚRSO počas platnosti zmluvy bude PDS faktúrovať odberateľom elektriny novú tarifu odo dňa účinnosti rozhodnutia ÚRSO, ktorým došlo k úprave tarify. Cenu za distribúciu elektriny a informácie o obmedzeniach distribúcie elektriny uverejňuje prevádzkovateľ distribučnej sústavy na svojej internetovej stránke.
* K tarifám bude pripočítaná DPH a spotrebná daň podľa platných právnych predpisov a odvod podľa § 7 ods. 1 písm. b) zákona č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov, odvod  nie je príjmom plynúcim z podnikania prevádzkovateľov sústav podľa §7 ods. 6 zákona o jadrovom fonde.
* Tarifa v členení podľa predchádzajúceho odseku sa účtuje mesačnými faktúrami za obdobie, ktoré je vymedzené kalendárnym mesiacom.
* Faktúry za službu distribúcie elektriny sa uhrádzajú podľa dátumu splatnosti uvedenom na faktúre. Zaplatením sa rozumie pripísanie celej faktúrovanej čiastky na účet PDS, uvedený na faktúre.
* Ak pripadne deň splatnosti platby na deň pracovného voľna alebo na deň pracovného pokoja, je dňom splatnosti najbližší nasledujúci pracovný deň.
* V prípade omeškania s úhradou dohodnutých platieb je PDS oprávnený účtovať odberateľovi elektriny úrok z omeškania vo výške určenej v zmysle príslušných ustanovení Obchodného zákonníka ak nie je v zmluve dohodnuté inak.
* Spôsob platby je dohodnutý v zmluve. V bankovom styku budú používané variabilné symboly uvedené na príslušnej faktúre.
* V prípade, že je odberateľ elektriny v omeškaní so zmluvne dohodnutou platbou, PDS má povinnosť zaslať mu upomienku s výzvou na zaplatenie. Poplatok za upomienku uhrádza odberateľ elektriny. V prípade neuhradenia dlžnej sumy v lehote uvedenej v upomienke je PDS oprávnený v zmysle zákona o energetike obmedziť alebo prerušiť distribúciu do odberných miest odberateľa elektriny.

## 5. Reklamácie

Reklamácie sa riadia podľa reklamačného poriadku tohto PPDS, ktorý je uvedený v prílohe

č. 4 PPDS.

## 6. Obmedzenie a prerušenie distribúcie

* PDS má právo obmedziť alebo prerušiť distribúciu elektriny v prípadoch uvedených v § 24 ods. 1 písm. e) zákona o energetike.
* Pri obmedzení, alebo prerušení distribúcie elektriny z dôvodu plánovaných prác na zariadeniach sústavy je PDS povinný oznámiť odberateľovi elektriny začiatok a skončenie tohto obmedzenia alebo prerušenia najmenej 15 dní vopred. Oznamovacia povinnosť je splnená doručením písomného oznamu odberateľovi elektriny.
* PDS oznamuje začiatok plánovaného obmedzenia alebo prerušenia distribúcie elektriny a dobu trvania obmedzenia alebo prerušenia distribúcie elektriny do odberných miest s meraním typu A a B dodávateľovi elektriny, ktorý dodáva elektrinu do dotknutých odberných miest pripojených do jeho distribučnej sústavy. Dodávateľovi elektriny sa obmedzenie alebo prerušenie distribúcie elektriny oznamuje elektronicky najneskôr päť dní pred začiatkom plánovaného obmedzenia alebo prerušenia distribúcie elektriny.

## 7. Ukončenie a zánik zmluvy

* Ak je zmluva uzatvorená na dobu určitú, zaniká uplynutím lehoty, na ktorú bola uzatvorená.
* Zmluva môže byť ukončená dohodou zmluvných strán.
* Zmluva môže byť ukončená ukončením odberu elektriny zo strany odberateľa elektriny v odbernom mieste (zánik odberného miesta alebo odhlásenie odberateľa elektriny v odbernom mieste). Ukončenie odberu je možné ku ktorémukoľvek dňu v mesiaci za predpokladu, že plánované ukončenie odberu oznámi odberateľ elektriny PDS najneskôr 10 dní vopred. V prípade, že odberateľ elektriny neoznámi plánované ukončenie odberu v uvedenej lehote, k ukončeniu odberu dôjde až

odčítaním elektromera v danom odbernom mieste, ktoré je PDS povinný zabezpečiť v lehote desiatich dní od oznámenia odberateľa elektriny o ukončení odberu.

* V prípade podstatného porušenia zmluvy zo strany odberateľa elektriny, najmä v prípade, že odberateľ elektriny je v omeškaní so zaplatením zmluvne dohodnutej platby za distribúciu, a túto neuhradil ani v dodatočnej lehote určenej PDS, alebo v prípade, že odberateľ elektriny svojím odberom ohrozuje bezpečnosť, spoľahlivosť alebo kvalitu dodávky elektriny, alebo negatívne ovplyvňuje distribučnú sústavu v rozsahu, ktoré presahujú dovolené hranice, je PDS oprávnený odstúpiť od zmluvy. Odstúpenie od zmluvy je účinné dňom jeho doručenia odberateľovi elektriny.
* Zmluva stráca platnosť aj ukončením zmluvy o pripojení odberateľa elektriny do distribučnej sústavy.

Príloha č. 3 k PPDS

#

# obchodné podmienky k zmluve o združenej dodávke elektriny

## 1. Všeobecné ustanovenia

Tieto OP upravujú vzťahy a postupy pre dodávku a distribúciu elektriny a prístup k distribučnej sústave napäťovej úrovne VN a NN medzi PDS a oprávneným odberateľom elektriny.

Zmluvu o združenej dodávke elektriny je možné uzatvoriť po splnení podmienok dohodnutých v zmluve o pripojení do sústavy.

Vyúčtovanie združenej dodávky elektriny odberateľovi elektriny obsahuje údaje podľa uzatvorených zmlúv súvisiacich s dodávkou elektriny, a to samostatne vyčíslený údaj o cene za poskytnuté služby súvisiace s dodávkou elektriny, distribúciou elektriny spolu s prenosom elektriny, o poskytovaní systémových služieb, nákladoch za prevádzkovanie systému.

Platba za prístup do sústavy zahŕňa platbu za rezervovanú kapacitu a je súčasťou platby za distribúciu elektriny.

Účastník trhu s elektrinou má právo na prístup do sústavy pre každé odberné miesto v režime vlastnej zodpovednosti za odchýlku alebo prenesenej zodpovednosti za odchýlku.

Dodávka a distribúcia elektriny je splnená prechodom elektriny z distribučnej sústavy do odberného miesta odberateľa, t.j. prechodom elektriny cez odovzdávacie miesto.

## 2. Práva a povinnosti zmluvných strán

* PDS sa zaväzuje zabezpečiť dodávku a distribúciu elektriny vo výške rezervovanej kapacity (dohodnutého príkonu), s výnimkou, ak tomu bránia okolnosti nezávislé na vôli PDS, v režime prenesenej zodpovednosti za odchýlku. Hodnota rezervovanej kapacity platí na dobu neurčitú, pokiaľ odberateľ nepožiada o zmenu.
* Zmena dohodnutej rezervovanej kapacity (požadovaného príkonu) si vyžaduje osobitné dojednania.
* U odberateľov, pripojených na napäťovej úrovni VN, má PDS v prípade prekročenia rezervovanej kapacity (dohodnutého príkonu) právo účtovať za každý takto prekročený kW rezervovanej kapacity (príkonu) tarifu formou prirážky v zmysle rozhodnutia úradu za prístup do distribučnej sústavy a distribúciu elektriny schváleného ÚRSO.
* Odberateľ elektriny sa zaväzuje dodržiavať dohodnutú rezervovanú kapacitu (požadovaný príkon) a dodržiavať podmienky pripojenia stanovené príslušnými právnymi predpismi.
* Predpokladom pre uzavretie zmluvy je uzavretie zmluvy o pripojení do distribučnej sústavy a splnenie všetkých v zmluve o pripojení do distribučnej sústavy uvedených podmienok.
* Odberateľ elektriny sa zaväzuje udržiavať svoje odberné zariadenie v stave, ktorý zodpovedá príslušným technickým normám a platným právnym predpisom.
* Pri zmenách nainštalovaných spotrebičov v rámci platného dohodnutého príkonu sa odberateľ elektriny zaväzuje konzultovať s PDS pripojenie spotrebičov, u ktorých je predpoklad ovplyvnenia distribučnej sústavy v neprospech ostatných odberateľov elektriny v rozsahu, ktorý prekračuje dovolené hranice stanovené platnými technickými normami. Ide hlavne o spotrebiče s jednorázovou, kolísavou, alebo nelineárnou časovo meniacou sa charakteristikou odberu elektriny, motorov s ťažkým rozbehom, kolísavým odberom elektriny alebo s čiastočným zapínaním a o zváracie prístroje.
* Podmienky pripojenia vlastného zdroja elektriny je odberateľ elektriny povinný vždy prejednať s PDS.
* Zmluvné strany sa zaväzujú postupovať v prípade hroziaceho alebo existujúceho stavu núdze podľa príslušných právnych predpisov.

## 3. Meranie spotreby elektriny a odpočet spotreby

* Odpočet všetkých určených meradiel, ako aj poskytnutie hodnôt určených meradiel vykoná PDS.
* Montáž určeného meradla zabezpečuje PDS po splnení ním stanovených technických podmienok pre meranie elektriny, ak je montáž meracej sústavy možná.
* Priebehové meranie sa inštaluje pre odberné miesta s rezervovanou kapacitou (požadovaným príkonom) väčšou ako 150 kW. Náklady s tým spojené znáša PDS.
* Odberateľ elektriny sa stará o určené meradlo tak, aby nedošlo k jeho poškodeniu alebo odcudzeniu a sleduje jeho riadny chod. Všetky závady na meracom zariadení vrátane porušenia zaistenia proti neoprávnenej manipulácii, ktoré odberateľ elektriny zistí, ohlási bezodkladne PDS.
* Pripojenie podružných meracích, kontrolných, signalizačných a regulačných zariadení napojených na meracie zariadenie PDS alebo k príslušnému meraciemu transformátoru je možné len so súhlasom PDS. Predmetné zariadenia pripája PDS na náklady odberateľa elektriny.
* Odberateľ elektriny je povinný umožniť PDS inštaláciu meracích zariadení a prístup k meraciemu zariadeniu za účelom vykonania kontroly, odpočtu, údržby, výmeny alebo odobratia meracieho zariadenia. Uvedené sa vzťahuje aj na meracie zariadenia určené na meranie úrovne negatívneho spätného pôsobenia zariadenia odberateľa elektriny na distribučnú sústavu PDS.
* Ak má odberateľ elektriny pochybnosti o správnosti údajov určeného meradla, alebo zistí na ňom závadu, písomne požiada PDS o jeho preskúšanie. PDS je povinný na základe písomnej žiadosti odberateľa elektriny do 30 dní od jej doručenia overiť určené meradlo. O výsledku skúšky je PDS povinný odberateľa elektriny písomne informovať do 15 dní po obdržaní výsledku skúšky. Skúška sa vykoná podľa príslušnej technickej normy. V prípade zistenia chyby na určenom meradle uhrádza náklady spojené s jeho preskúšaním a výmenou PDS. Ak sa na určenom meradle nezistila chyba, uhrádza náklady spojené s jeho preskúšaním odberateľ elektriny.
* Ak na určenom meradle vznikne taká porucha, že nemožno určiť množstvo odobratej elektriny, toto množstvo sa určí podľa výšky spotreby v predchádzajúcom porovnateľnom období (v rovnakých mesiacoch pred rokom z dôvodu porovnateľných poveternostných a teplotných podmienok), v ktorom bola spotreba

meraná správne. Ak spotrebu nemožno takto určiť, respektíve došlo preukázateľne k výkonovým zmenám na odbernom zariadení, určí sa množstvo odobratej elektriny dodatočne podľa výšky spotreby v nasledujúcom období alebo dohodou medzi odberateľom elektriny a PDS.

* Úmyselné znemožnenie prístupu k meradlu sa považuje za podstatné porušenie zmluvy.
* Prevádzkovateľ distribučnej sústavy poskytuje raz ročne bezodplatne odberateľovi elektriny na základe žiadosti odberateľa elektriny údaje o odbere elektriny za každú hodinu v štvrťhodinovom rozlíšení v odbernom mieste s meraním typu A alebo B za predchádzajúcich 12 kalendárnych mesiacov elektronicky v tabuľkovom editore, a to najneskôr do desiatich pracovných dní odo dňa doručenia žiadosti odberateľa elektriny.
* Meranie v distribučnej sústave vrátane vyhodnocovania merania na účely poskytovania údajov organizátorovi krátkodobého trhu s elektrinou zabezpečí PDS.

## 4. Faktúrovanie a platenie

* Ak má koncový odberateľ elektriny s dodávateľom elektriny uzatvorenú zmluvu o združenej dodávke elektriny, tarifa za systémové služby a tarifa za prevádzkovanie systému tvoria súčasť ceny za združenú dodávku elektriny. Platbu za poskytovanie systémových služieb a platbu za prevádzkovanie systému uhradí dodávateľ elektriny prevádzkovateľovi sústavy, do ktorej je pripojené odberné miesto koncového odberateľa elektriny.
* Tarifu za distribúciu elektriny, tarifu za distribučné straty, tarifu za prístup do distribučnej sústavy (vrátane tarify za prístup do prenosovej sústavy, prenos elektriny a straty elektriny pri prenose), tarifu za systémové služby a tarifu za prevádzkovanie systému bude PDS účtovať odberateľovi elektriny podľa platných a účinných rozhodnutí ÚRSO. V prípade zmeny rozhodnutia ÚRSO počas platnosti zmluvy bude PDS faktúrovať odberateľom elektriny novú tarifu odo dňa účinnosti rozhodnutia ÚRSO, ktorým došlo k úprave tarify. Cenu za distribúciu elektriny a informácie o obmedzeniach distribúcie elektriny uverejňuje prevádzkovateľ distribučnej sústavy na svojej internetovej stránke.
* Tarifu za dodávku elektriny bude PDS účtovať podľa cenníka dodávky elektriny.
* K tarifám bude pripočítaná DPH a spotrebná daň podľa platných právnych predpisov a odvod podľa § 7 ods. 1 písm. b) zákona č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov, odvod  nie je príjmom plynúcim z podnikania prevádzkovateľov sústav podľa §7 ods. 6 zákona o jadrovom fonde.
* Tarifa v členení podľa predchádzajúcich odsekov sa účtuje mesačnými faktúrami za obdobie, ktoré je vymedzené kalendárnym mesiacom.
* Faktúry za dodávku a distribúciu elektriny sa uhrádzajú podľa dátumu splatnosti uvedenom na faktúre. Zaplatením sa rozumie pripísanie celej faktúrovanej čiastky na účet PDS, uvedený na faktúre.
* Ak pripadne deň splatnosti platby na deň pracovného voľna alebo na deň pracovného pokoja, je dňom splatnosti najbližší nasledujúci pracovný deň.
* V prípade omeškania s úhradou dohodnutých platieb je PDS oprávnený účtovať odberateľovi elektriny úrok z omeškania vo výške určenej v zmysle príslušných ustanovení Obchodného zákonníka ak nie je v zmluve dohodnuté inak.
* Spôsob platby je dohodnutý v zmluve. V bankovom styku budú používané variabilné symboly uvedené na príslušnej faktúre.
* V prípade, že je odberateľ elektriny v omeškaní so zmluvne dohodnutou platbou, PDS má povinnosť zaslať mu upomienku s výzvou na zaplatenie. Poplatok za upomienku uhrádza odberateľ elektriny. V prípade neuhradenia dlžnej sumy v lehote uvedenej v upomienke je PDS oprávnený v zmysle zákona o energetike obmedziť alebo prerušiť distribúciu do odberných miest odberateľa elektriny.

## 5. Reklamácie

Reklamácie sa riadia podľa reklamačného poriadku tohto PPDS, ktorý je uvedený v prílohe

č. 4 PPDS.

##

## 6. Obmedzenie a prerušenie distribúcie

* PDS má právo obmedziť alebo prerušiť dodávku a distribúciu elektriny v prípadoch uvedených v §24 ods. 1 písm. e) zákona o energetike.
* Pri obmedzení, alebo prerušení dodávky a distribúcie elektriny z dôvodu plánovaných prác na zariadeniach sústavy je PDS povinný oznámiť odberateľovi elektriny začiatok a skončenie tohto obmedzenia alebo prerušenia najmenej 15 dní vopred. Oznamovacia povinnosť je splnená doručením písomného oznamu odberateľovi elektriny.

##

## 7. Ukončenie a zánik zmluvy

* Ak je zmluva uzatvorená na dobu určitú, zaniká uplynutím lehoty, na ktorú bola uzatvorená.
* Ak je zmluva o združenej dodávke elektriny uzatvorená na neurčitý čas, výpovedná lehota je dva mesiace a začína plynúť od prvého dňa kalendárneho mesiaca nasledujúceho po doručení písomnej výpovede a skončí sa uplynutím posledného dňa príslušného kalendárneho mesiaca
* Zmluva môže byť ukončená dohodou zmluvných strán.
* V prípade podstatného porušenia zmluvy zo strany odberateľa elektriny, najmä v prípade, že odberateľ elektriny je v omeškaní so zaplatením zmluvne dohodnutej platby za distribúciu, a túto neuhradil ani v dodatočnej lehote určenej PDS, alebo v prípade, že odberateľ elektriny svojím odberom ohrozuje bezpečnosť, spoľahlivosť alebo kvalitu dodávky elektriny, alebo negatívne ovplyvňuje distribučnú sústavu v rozsahu, ktoré presahujú dovolené hranice, je PDS oprávnený odstúpiť od zmluvy. Odstúpenie od zmluvy je účinné dňom jeho doručenia odberateľovi elektriny.
* Zmluva stráca platnosť aj ukončením zmluvy o pripojení odberateľa elektriny do distribučnej sústavy.
* Pre prípad ukončenia zmluvy o združenej dodávke elektriny pred uplynutím lehoty na ktorú bol zmluvne dojednaný objem elektriny, si može dodávateľ s odberateľom dohodnúť v zmluve ďalšie obchodné podmienky

 Príloha č. 4 k PPDS

# Reklamačný poriadok

## 1. Definícia a predmet reklamácie

Reklamácia je písomný, telefonický, faxový alebo osobný podnet (následne potvrdený písomne ) odberateľa elektriny – fyzickej osoby alebo právnickej osoby, súvisiaci so zistením nedostatkov (formálneho alebo technického charakteru) po uzatvorení zmluvy a s tým súvisiacim plnením. Účelom reklamácie je predovšetkým dosiahnuť, aby plnenie - predmet zmluvy mal dohodnuté, alebo normou stanovené vlastnosti, a aby boli odstránené právne nedostatky plnenia - predmetu zmluvy.

Zmluvné strany prijímajú všetky potrebné opatrenia pre konkrétne riešenie akýchkoľvek nezhôd a sporov, ktoré môžu vzniknúť z plnenia zmluvy alebo obchodných podmienok, alebo v súvislosti s nimi. Rozpory vzniknuté z neplnenia dohodnutých podmienok budú riešené pokusom o zmier zástupcami oboch strán. V prípade, že nedôjde k zmieru, bude predmetný spor predložený na doriešenie miestne a vecne príslušnému súdu, ak sa zmluvné strany nedohodnú v mluve inak (napr. Rozhodcovský súd).

## 2. Spôsob reklamácie

PDS pri svojej činnosti uplatňuje vyhlášku Úradu pre reguláciu sieťových odvetví č. 315/2008 Z.z., ktorou sa ustanovujú štandardy kvality dodávanej elektriny a poskytovaných služieb.

Odberateľ elektriny môže reklamáciu uplatniť u PDS.

Reklamáciu vybavuje PDS. Z reklamácie musí byť zrejmé najmä:

– kto reklamáciu podáva,

– predmet reklamácie - čoho sa odberateľ elektriny - reklamant domáha,

– dátum podania reklamácie,

– podpis odberateľa elektriny – reklamanta.

Na všetky údaje o odberateľovi elektriny – reklamantovi sa vzťahuje zákon č. 428/2002 Z. z. o ochrane osobných údajov v znení neskorších predpisov. Ich poskytnutie tretím osobám v prípade, ak si to charakter reklamácie vyžaduje, je podmienený výslovným súhlasom odberateľa elektriny.

O výsledku prešetrenia reklamácie musí byť odberateľ elektriny - reklamant písomne oboznámený.

PDS a ani dodávateľ elektriny nezodpovedá odberateľovi elektriny - reklamantovi za vzniknuté škody ani za ušlý zisk, ak je distribúcia (dodávka) elektriny zabezpečovaná cez cudzie elektroenergetické zariadenie a nedodanie elektriny alebo zníženie jej kvality bolo spôsobené poruchou, alebo inou udalosťou na tomto cudzom elektroenergetickom zariadení.

Pri neopodstatnenej reklamácii náklady súvisiace s jej prešetrením, budú účtované na ťarchu odberateľa elektriny – reklamanta.

V prípade opodstatnenej reklamácie PDS primerane uhradí odberateľovi elektriny - reklamantovi straty, alebo škodu vzniknutú v dôsledku nedodržania množstva, kvality, dodávky, alebo iných skutočností, ktoré zavinením PDS vznikli odberateľovi elektriny v rozpore s uzavretou zmluvou a platnými všeobecne záväznými právnymi predpismi.

## 3. Postup pri vybavovaní reklamácie a lehoty

Ak reklamáciu nemožno vybaviť ihneď pri jej podaní odberateľom elektriny, zamestnanec PDS, ktorý reklamáciu prijíma, vyhotoví reklamačný záznam v dvoch vyhotoveniach a predloží tento záznam odberateľovi elektriny na vyjadrenie a podpis. Jedno vyhotovenie si ponechá PDS, jedno vyhotovenie sa odovzdá odberateľovi elektriny (príloha – Formulár reklamačného záznamu).

Lehota na vybavenie reklamácie je 30 kalendárnych dní odo dňa nasledujúceho po dni prijatia reklamácie. Ak si vybavovanie reklamácie vyžaduje súčinnosť tretích osôb (ďalšej fyzickej osoby alebo právnickej osoby), PDS má právo predĺžiť si lehotu na vybavenie reklamácie o ďalších 30 kalendárnych dní. O tomto predĺžení lehoty a o dôvodoch, ktoré toto predĺženie spôsobili, musí byť odberateľ elektriny - reklamant bez zbytočného odkladu písomne upovedomený.

Ak vzniknú chyby pri fakturácii, spôsobené nesprávnym odpočtom, použitím nesprávnej konštanty, uvedením nesprávnej ceny, chybou v počítaní a podobne, majú odberateľ elektriny (resp. dodávateľ elektriny) alebo PDS nárok na vyrovnanie nesprávne faktúrovaných čiastok.

Odberateľ elektriny (resp. dodávateľ elektriny) uplatní reklamáciu bez zbytočného odkladu u PDS na adrese uvedenej na faktúre písomnou formou. Reklamácia neoprávňuje odberateľa elektriny (resp. dodávateľa elektriny) k nezaplateniu faktúry.

PDS reklamáciu prešetrí a výsledok oznámi odberateľovi elektriny (resp. dodávateľovi elektriny) v lehote 30 dní odo dňa doručenia reklamácie.

Vysporiadanie rozdielu v  platbách medzi odberateľom elektriny (resp. dodávateľ elektriny) a PDS je PDS povinný urobiť do 30 dní odo dňa doručenia reklamácie. V prípade, že výsledkom šetrenia je zníženie fakturovanej čiastky, vystaví PDS odberateľovi elektriny (resp. dodávateľovi elektriny) faktúru - dobropis a ak odberateľ elektriny (resp. dodávateľ elektriny) uhradil pôvodnú faktúru, dobropisovanú čiastku mu bezodkladne vráti. V prípade, že pôvodnú faktúru odberateľ elektriny (resp. dodávateľ elektriny) neuhradil, započíta PDS dobropisovanú čiastku s pôvodnou faktúrou. V prípade, že výsledkom šetrenia reklamácie je zvýšenie fakturovanej čiastky, vystaví PDS odberateľovi elektriny (resp. dodávateľovi elektriny) faktúru - ťarchopis, ktorý odberateľ elektriny (resp. dodávateľ elektriny) uhradí na účet PDS v lehote splatnosti.

**Reklamačný záznam**

|  |  |
| --- | --- |
| Reklamant: |  |
| Meno (Názov spoločnosti): |  |
| RČ/IČO: |  |
| Adresa trvalého bydliska / Sídlo spoločnosti: |  |
|  |  |
|  |  |
| Kontakt: |  |
| Predmet reklamácie: |  |
|  |
|  |
|  |

|  |  |  |
| --- | --- | --- |
| V |  | Dňa: |

|  |  |  |
| --- | --- | --- |
| Reklamant:Podpis: |  | Zamestnanec prijímajúci reklamáciu:Meno:.............................................Podpis:............................................ |